

**РЕПУБЛИКА СРПСКА**

**ОПШТИНА ВИШЕГРАД**

**НАЧЕЛНИК**

Андрићград б.б., тел/факс: 058/620-226 и 620-602, е-mail: nacvgd@teol.net

Број: 02-404-100/18

Дана: 29.08.2018. године

На основу члана 64. став (1) тачка б), члана 70. став (1), (3) и (6) Закона о јавним набавкама Босне и Херцеговине (“Службени гласник БиХ“, број 39/14), члана 39. Правилника о јавним набавкама роба, услуга и радова Општине Вишеград („Службени гласник Општине Вишеград“, број 14/14), на препоруку Комисије за јавну набавку број 02-404-100/18 од 29.08.2018. године, начелник општине **д о н о с и**

**ОДЛУКУ**

**О ИЗБОРУ НАЈПОВОЉНИЈЕГ ПОНУЂАЧА**

**Члан 1.**

Поступак јавне набавке покренут је Одлуком о покретању поступка јавне набавке број 02-404-100/18 од 17.08.2018. године, који се односи на демонтажу, пресвлачење и монтирање столица у Дому културе. Јавна набавка је проведена путем конкурентског захтјева за доставу понуда за који је објављено Обавјештење о набавци број 1133-7-3-76-3-35/18 на Порталу јавних набавки дана 17.08.2018. године.

Процијењена вриједност јавне набавке без ПДВ-а је 42.735,00 КМ.

Позиву за доставу понуда у датом року одазвао се понуђач „ЈОКИЋ-ИНВЕСТ“ д.о.о. Зворник.

**Члан 2.**

Комисија за јавну набавку је благовремено и правилно извршила отварање и оцјену приспјеле понуде о чему је сачинила одговарајуће записнике, у којима је утврђено сљедеће:

* Да је пристигла једна понуда,
* Да је благовремено запримљена једна понуда,
* Да је понуда понуђача „ЈОКИЋ-ИНВЕСТ“ д.о.о. Зворник прихватљива, тј. испуњава услове из тендерске документације, односно конкурентског захтјева.

**Члан 3.**

На основу утврђеног критеријума-најнижа цијена (члан 64. став (1) тачка б)оцијењено је да је најповољнији понуђач **„ЈОКИЋ-ИНВЕСТ“ д.о.о. Зворник, са цијеном­­­ понуде у износу од 33.948,00 КМ без ПДВ-а, односно 39.719,16 КМ** **са ПДВ-ом.**

**Члан 4.**

Приједлог уговора о набавци доставиће се на потпис изабраном понуђачу „ЈОКИЋ-ИНВЕСТ“ д.о.о. Зворник, по истеку рока од 10 (десет) дана рачунајући од дана када је понуђач обавијештен о избору најповољније понуде.

**Члан 5.**

Ова Одлука објавиће се на веб страници Општине Вишеград истовремено са упућивањем понуђачу који је учествовао у поступку јавне набавке сходно члану 70. став (6) Закона јавним набавкама Босне и Херцеговине.

**Члан 6.**

 Против ове Одлуке може се изјавити жалба најкасније у року од 5 (пет) дана од дана пријема исте, на начин и у роковима прописаним чланом 99. и 101. Закона о јавним набавкама Босне и Херцеговине.

**Члан 7.**

Ова Одлука ступа на снагу даном доношења и доставља се понуђачу који је учествовао у поступку јавне набавке, сходно члану 71. став (2) Закона о јавним набавкама Босне и Херцеговине.

Обрађивач:  **НАЧЕЛНИК ОПШТИНЕ**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јадранка Глуховић Младен Ђуревић, инж. геодезије

**ДОСТАВИТИ:**

1. Понуђачу,

2. а/а